b'\n_START_ARTICLE_\nAvstrijska dr\xc5\xbeavna pogodba\n_START_PARAGRAPH_\nAvstrijska dr\xc5\xbeavna pogodba (nem\xc5\xa1ko \xc3\x96sterreichischer Staatsvertrag; celoten naziv Staatsvertrag betreffend die Wiederherstellung eines unabh\xc3\xa4ngigen und demokratischen \xc3\x96sterreich, gegeben zu Wien am 15. Mai 1955, slovensko Sporazum o ponovni vzpostavitvi samostojne in demokrati\xc4\x8dne Avstrije, podpisan na Dunaju 15. maja 1955) je mednarodni sporazum, ki so ga podpisale zavezni\xc5\xa1ke zasedbene sile v Avstriji: ZDA, ZSSR, Francija in Zdru\xc5\xbeeno kraljestvo ter avstrijska vlada v pala\xc4\x8di Belvedere 15. maja 1955. Sporazum je pri\xc5\xa1el v veljavo 27. julija 1955.\n_START_SECTION_\nPomembnej\xc5\xa1e to\xc4\x8dke\n_START_PARAGRAPH_\nKot dodatek splo\xc5\xa1nim dolo\xc4\x8dbam in priznanju avstrijske dr\xc5\xbeave, so bile manj\xc5\xa1inske pravice slovenske in hrva\xc5\xa1ke manj\xc5\xa1ine posebej omenjene. Prav tako so prepovedali poskus novega an\xc5\xa1lusa z Nem\xc4\x8dijo ter ustanovitev nacisti\xc4\x8dnih in drugih fa\xc5\xa1isti\xc4\x8dnih organizacij._NEWLINE_Po Avstrijski dr\xc5\xbeavni pogodbi je posebne pravice dobila tudi slovenska manj\xc5\xa1ina na avstrijskem Koro\xc5\xa1kem, toda pri uveljavljanju teh pravic se zapleta \xc5\xa1e desetletja po njihovi formalni podelitvi._NEWLINE_Avstrija je razglasila, da se bo prostovoljno razglasila za nevtralno dr\xc5\xbeavo po vzpostavitvi sporazuma. \xc4\x8ceprav avstrijska nevtralnost ni del sporazuma, je pa zgodovinsko in politi\xc4\x8dno povezana z njim.\n_START_SECTION_\nPosledice\n_START_PARAGRAPH_\nKot posledica sporazuma so okupacijske sile ostale na avstrijskem ozemlju do 25. oktobra 1955. 26. oktober je dr\xc5\xbeavni praznik (do 1965: dan zastave). \xc4\x8ceprav mnogi menijo, da se praznik proslavlja odhod okupacijskih sil, pa v bistvu proslavlja za\xc4\x8detek avstrijske nevtralnosti, ki je stopila v veljavo kot deklaracija nevtralnosti na ta dan leta 1955.\n_START_SECTION_\nRazvoj\n_START_PARAGRAPH_\nPrvi poskusi o sporazumu so bili s strani prve povojne vlade. Toda ti poskusi so propadli, ker so zavezni\xc5\xa1ke sile hotele najprej podpisati mirovni sporazum z Nem\xc4\x8dijo. Sporazum se je vse bolj odmikal zaradi razvoja hladne vojne. Avstrija je zavrnila poskuse odcepitve delov Koro\xc5\xa1ke k Jugoslaviji, \xc4\x8deprav ni nikoli ovrgla mo\xc5\xbenost zdru\xc5\xbeitve z Ju\xc5\xbeno Tirolsko. Po Stalinovi smrti leta 1953 je postal sporazum ve\xc4\x8dja realnost, toda \xc5\xa1ele tri leta pozneje je bil podpisani moskovski memorandum.'